ડભોઇ નગરનાં રંગઉપવન બાગ ખાતે આવેલા નગરપાલિકા રંગઉપવન હોલ માં છેલ્લા ત્રણચાર દિવસો થી આવેલા જાદુગર કરણ નાં શો દરમ્યાન કાં તો જગ્યાનાં કારણે કે અન્ય કોઇ કારણોસર નગરનાં કોઇ દર્શકને બબાલ થઇ હતી બબાલ દરમ્યાન આવી ગયેલા જાદુગર કરણનાં માણસે તેની પાસે રહેલી પિસ્તોલમાંથી ચાર રાઉન્ડ ગોળીબાર કરતાં મામલો બિચક્યો હતો અને વિફરેલા ટોળાએ જાદુગરનાં માણસો પર હુમલો કરી માર માર્યો હતો. પોલીસે ઘટનાં સ્થળે પહોંચી જઇ અને જાદુગરનાં ત્રણ માણસોની અટકાયત કરી પોલીસ મથકે લઇ ગઈ હતી. રાઉન્ડ ફાયરિંગને કારણે ચાલુ શોમાં ભારે નાસભાગ મચી ગઇ હતી. અને શો બંધ કરવાની ફરજ પડી હતી.